《绕佛阁 其二 送砚谷之松江，用前韵》
清代·程颂万

倦尘袂敛。晴外柳系，骢路公馆。桥下篷短。怨春去隔，江帆对楼幔。

钱樽畏满。痕晕鬓老，回照花远。歌意微婉。挂愁半塔，吴灯占沧岸。

胜集故欢夕。界烛啼红融雨线。休诧太行，横峰当酒面。

镇绿剪淞恨，归棹如箭。待君重见。只镜里眉攒，烟思撩乱。

拓鹦廊、夜书同展。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。